|  |  |  |
| --- | --- | --- |
| DATE: | ‏26/02/2018 | תאריך: |
| REF: |  | מספרנו: |

לכבוד

עו"ד חנה כהן

**עיריית בת-ים** **בדואר אלקטרוני: hanna\_c@bat-yam.muni.il**

**הנדון: שאלות הבהרה – קול קורא מס' 4/18 להציג הצעות לכניסה למאגר יועצים משפטיים**

נודה לקבלת תשובתכם לשאלותינו בקשר עם הקול קורא שבנדון, כדלקמן:

1. **עמוד 2 סעיף 1א'** –
2. באשר לנושאים הנכללים במסגרת תחום א' – "ייצוג שוטף של העירייה בתחום דיני שלטון מקומי, תכנון ובניה, מכרזים וחוזים, אגרות והיטלים" נבקש להבהיר האם נכלל גם טיפול בכל תיקי הליטיגציה של העירייה בתחומים אלה, שכן בהתאם לסעיף 1(א) נראה לכאורה כי ישנם תיקי ליטיגציה הנכללים בטיפול, אולם בהתאם לסעיף 9 "תשלום לזכיינים" ישנה התייחסות נפרדת להליכי ליטיגציה, בהתאם למחירון המפורט בסעיף זה. באופן עקרוני התשלום עבור הריטיינר כולל את כל התשלומים עבור כלל התיקים וחוות הדעת שבתחום טיפול משרד הרטיינר ההחלטה האם להחריג ולשלם עבורו שכ"ט נפרד היא נתונה לשיקול דעתה הבלעדי של העירייה בדר"כ מדובר על תביעות שהעירייה יוזמת כמו בגצים ערעור וכו'
3. באשר לשכר הטרחה אשר ישולם בגין הטיפול בתחום א' - בסעיף 1(א) צוין כי שכר הטרחה ישולם על בסיס ריטיינר חודשי ואילו בסעיף 9 "תשלום לזכיינים" צוין כי העירייה תשלם לפי חלופה של ריטיינר חודשי או תשלום פר תיק (שעתי או גלובאלי). בטבלת המחירון הגלובאלי מופיעים הליכים אשר נראה כי שייכים לתחום א', לדוגמא – עתירה מנהלית, ערר השבחה, תובענה ייצוגית, מכרז ועוד. לכן מבוקש להבהיר את היחס בין תשלום ריטיינר בסעיף 1(א), למחירון הליכי ליטיגציה בסעיף 9. ראי תשובה לשאלה 1 א
4. נקבע כי שכר הטרחה ייקבע על בסיס ריטיינר חודשי בהתאם לסיכום אליו יגיעו הצדדים. נבקש להבהיר כיצד ובאיזה שלב אמור להיקבע שכר הריטיינר לזוכה/ים בתחום א'. לאחר קביעת עורכי הדין שיכנסו לרשימה מאושרת של זכיינים יתבצע הליך התמחרות בין כל משרד עו"ד שיבחרו בכל קטגוריה וקטגוריה
5. נבקש להבהיר ככל שתיעשה חלוקת הריטיינר לתחום א' בין 2 זוכים, על פי איזה בסיס יחולק שכר הריטיינר ביניהם. אין תשובה בשלב זה נושא זה יוכרע רק בשלב ההתמחרות .
6. נבקש להבהיר האם המציע רשאי להגיש הצעה עבור יותר משני תחומים ובלבד שיוכל לזכות לכל היותר בשני תחומים. אם כן, נבקש להבהיר כי המציע יהיה רשאי לבחור את התחומים בהם ייתן שירות מבין התחומים בהם העירייה תכריז עליו כבעל הציון הגבוה ביותר. ניתן להגיש הצעה עבור יותר מ – 2 תחומים אולם הזכייה היא בשני תחומים לכל היותר. הבחירה בתחומים בהם ינתן שירות היא של העירייה ולא של הזוכה
7. **עמוד 6 סעיף א(2) - מבוקש להבהיר האם בהתייחסות ל 3 עורכי הדין המפורטים בתנאי א(2) הכוונה לנסיון כללי של המשרד, קרי שבמשרד המציע 3 עורכי דין לפחות בעלי ותק כאמור בסעיף, או שאלו עורכי הדין המוצעים לעבוד עם העירייה מטעם המשרד, דהיינו נדרש צוות מינימלי של 3 עורכי דין מוצעים?** נסיון כללי של המשרד
8. **עמוד 6 סעיף א(3), א(4)** – נבקש להבהיר כי תנאי סף א(3) ו-א(4) מתייחסים למשרד המציע ולא לרפרנטים מטעמו. קרי, כי די בכך שלמשרד המציע נסיון במתן שירות לשלוש ועדות מקומיות בין השנים הנקובות וכן שלוש רשויות מקומיות, כמוגדר בסעיפים אלו. **ההבהרה מאושרת**
9. **ככל שבקשתינו בסעיף 4 לעיל לא תתקבל, ותבהירו כי התנאים המפורטים בסעיף א(3) ו א(4) מתייחסים לרפרנט/ים המוצעים לעבוד עם העירייה מטעם המציע** – ראי תשובה לסעיף 4 לעיל
	1. – נבקש הבהרתכם כי די בכך שיוצג לפחות עו"ד אחד אשר נתן שירות לשתי ועדות מקומיות, כאמור בסעיף א(3), לפחות עו"ד אחד אשר, נתן שירות לשתי רשויות מקומיות, כאמור בסעיף - א(4), ולפחות עו"ד אחד נוסף, אשר נתן שירות כאמור בתנאי סעיף א(3) ו/או א(4) עבור ועדה /רשות מקומית אחת לפחות.
	2. כמו כן, נבקש להבהיר כי הדרישה לנסיון במהלך השנים 2013-2017 משמעה כי ניתן להציג ניסיון בייצוג רשויות / ועדות מקומיות בפרקי זמן שונים במהלך 2013-2017 (קרי, לא בכל חמש השנים ברצף).
10. **עמוד 7 סעיף ג(3), ג(4)** – נבקש להבהיר כי הניסיון הקבוע בסעיף ג(4) מתייחס רק לעו"ד המצוין בסעיף ג(2). אם בקשתנו תידחה, נבקש כי לחלופין עוה"ד הנוסף, המפורט בסעיף ג(3) יהיה בעל ניסיון של 5 שנים לפחות בתחום המקרקעין, ומתוכן ניסיון של שנה אחת לפחות בייעוץ משפטי בענייני מקרקעין בנושא רישום נכסים עבור רשויות מקומיות. הנסיון הקבוע בסעיף ג (4) מתייחס רק לעו"ד המצוין בסעיף ג (2)
11. **עמוד 10 סעיף 3(יח)** – מבוקש להבהיר כמה עבודות קודמות יש לפרט בכל תחום -לפחות 3 עבודות בכל תחום
12. **עמוד 10 סעיף 3(יח)** - תשומת הלב כי ככל שמדובר במכרז, לא ניתן להציג תוצאות ההליך. האם נדרש לצרף את המכרז או חלקו? להציג את המכרז
13. **מסמך ג'** – **אמות מידה לבחינת ההצעות:**
14. **קריטריון 1 –** נבקש להבהיר כי ניתן להציג כל עו"ד המועסק במשרד שהוא בעל ניסיון בתחום הרלבנטי, כהגדרתו בכותרת התחום (ללא עמידה בכל תנאי הסף לתחום זה), ובלבד שעורכי הדין שיוצגו במסגרת סעיף זה, לא הוצגו במסגרת הוכחת העמידה בתנאי הסף הרלבנטי, והם בעלי ותק של מעל שנתיים, בעלי ניסיון, כהגדרתו בכותרת התחום, בייצוג של רשות/ועדה מקומית אחת לפחות.  **ההבהרה מאושרת**

לדוגמא, עבור תחום א' יינתן ניקוד עבור כל עו"ד בעל ותק של מעל שנתיים, המועסק על ידי המציע ובעל ניסיון בתחום תכנון ובניה ו/או חוזים ומכרזים ו/או ארנונה אגרות והיטלי פיתוח ו/או דיני שלטון מקומי וליטיגציה כללית עבור רשות מקומית אחת לפחות.

1. **קריטריון 3** – נבקש להבהיר כי בעל הניסיון הרב ביותר בתחום, נדרש להיות בעל נסיון בתחום, כהגדרתו בכותרת התחום (ללא עמידה בכל תנאי הסף לתחום זה). ההבהרה מאושרת

לדוגמא עבור תחום א' יינתן ניקוד בגין כל שנת ניסיון נוספת מעבר ל-10 שנים, של בעל הניסיון הרב ביותר, בייצוג רשות / ועדה מקומית אחת לפחות בתחום תכנון ובניה, חוזים ומכרזים, דיני שלטון מקומי וליטיגציה כללית, ארנונה והיטלי פיתוח

1. מבוקש להבהיר מה הניקוד בכל אחד מהפרמטרים שצוינו בטבלה. תשומת ליבכם כי סיכום הניקוד של כלל הפרמטרים מוביל לסכום העולה על 100 נקודות.  **הניקוד בטבלה ברור ואכן יכול מציע לקבל ניקוד מעבר ל – 100 נקודות**

בברכה,

רותם גוז, עו"ד

הררי טויסטר ושות' עורכי דין